CELEX: 32020R2132
Language: fi
Date: 2020-12-17 00:00:00
Title: Neuvoston asetus (EU) 2020/2132, annettu 17 päivänä joulukuuta 2020, asetuksen (EU) 2020/123 muuttamisesta harmaaturskan vuoden 2020 kalastusmahdollisuuksien osalta

18.12.2020   
               
               
                  FI
               
               
                  Euroopan unionin virallinen lehti
               
               
                  L 430/5
               
            
         NEUVOSTON ASETUS (EU) 2020/2132,
         annettu 17 päivänä joulukuuta 2020,
         asetuksen (EU) 2020/123 muuttamisesta harmaaturskan vuoden 2020 kalastusmahdollisuuksien osalta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksessa (EU) 2020/123 (1) vahvistetaan unionin vesillä ja unionin kalastusaluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2020. Siinä vahvistetaan harmaaturskan ja sen kanssa saatujen sivusaaliiden kalastusmahdollisuudet 31 päivään lokakuuta 2020 kansainvälisen merentutkimusneuvoston, jäljempänä ’ICES’, alueen 3a vesillä sekä unionin vesillä ICES-alueella 2a ja ICES-suuralueella 4.
                  
               
                     (2)
                  
                  
                     Neuvoston asetuksella (EU) 2020/1579 (2) muutettiin asetusta (EU) 2020/123 harmaaturskan ja sen kanssa saatujen sivusaaliiden alustavien kalastusmahdollisuuksien vahvistamiseksi 1 päivän marraskuuta 2020 ja 31 päivän joulukuuta 2020 väliseksi ajaksi ICES-alueen 3a vesillä sekä unionin vesillä ICES-alueella 2a ja ICES-suuralueella 4, jäljempänä ’alustavat kalastusmahdollisuudet’.
                  
               
                     (3)
                  
                  
                     Koska alustavat kalastusmahdollisuudet kattavat vain kaksi kuukautta kalastusvuodesta, eli 1 päivän marraskuuta ja 31 päivän joulukuuta välisen ajan, ne vahvistettiin selvästi alle ICESin antaman vuosittaisen saalislausunnon.
                  
               
                     (4)
                  
                  
                     Harmaaturskan kalastuskausi kestää yleensä syyskuusta tammikuuhun, ja kalastuksen kiireisin kausi ulottuu lokakuusta joulukuuhun. Komissiolle toimitetut viimeisimmät saalistiedot osoittavat, että lokakuussa 2020 pyydettiin yli 21 000 tonnia harmaaturskaa. Kun nämä luvut ekstrapoloidaan harmaaturskan kalastuksen aiempien saalismallien perusteella, voidaan todeta, että alustavat kalastusmahdollisuudet on hyvin todennäköisesti käytetty pian loppuun eivätkä ne sen vuoksi riitä kattamaan kalastustoimintaa vuoden loppuun saakka. Kalastustoiminnan keskeytymisen välttämiseksi tämän kannan osalta ennen vuoden 2020 loppua on aiheellista mukauttaa alustavia kalastusmahdollisuuksia uusimpien arvioiden mukaisesti noudattaen kuitenkin täysin ICESin lausuntoa.
                  
               
                     (5)
                  
                  
                     Asetus (EU) 2020/123 olisi sen vuoksi muutettava.
                  
               
                     (6)
                  
                  
                     Mukautettuja alustavia kalastusmahdollisuuksia olisi sovellettava 1 päivästä marraskuuta. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista, koska asianomaisia kalastusmahdollisuuksia on lisätty.
                  
               
                     (7)
                  
                  
                     Koska alustavat kalastusmahdollisuudet ulottuvat 1 päivästä marraskuuta31 päivään joulukuuta 2020, tämän asetuksen olisi tultava voimaan välittömästi sen jälkeen, kun se on julkaistu.
                  
               
                     (8)
                  
                  
                     Yhdistynyttä kuningaskuntaa on kuultu Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (3) 130 artiklan 1 kohdan mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EU) 2020/123 muuttaminen
            Muutetaan asetus (EU) 2020/123 tämän asetuksen liitteen mukaisesti.
         
         
            2 artikla
            Voimaantulo ja soveltamisaika
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivän marraskuuta 2020 ja 31 päivän joulukuuta 2020 välisenä aikana.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               S. SCHULZE
            
         
         
            (1)  Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).
         
            (2)  Neuvoston asetus (EU) 2020/1579, annettu 29 päivänä lokakuuta 2020, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2021 ja asetuksen (EU) 2020/123 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 362, 30.10.2020, s. 3).
         
            (3)  EUVL L 29, 31.1.2020, s. 7.
      
      
         
            LIITE
            Korvataan asetuksen (EU) 2020/123 liitteessä I A harmaaturskan ja sen kanssa saatujen sivusaaliiden kalastusmahdollisuustaulukko ICES-alueella 3a sekä unionin vesillä ICES-alueella 2a ja ICES-suuralueella 4 seuraavasti:
            
               
                           ”Laji:
                        
                        
                           Harmaaturska ja sen kanssa saadut sivusaaliit
                        
                        
                           Alue:
                        
                        
                           3a; unionin vedet alueilla 2a ja 4
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Aikaväli
                        
                        
                           1. marraskuuta 2019–31. lokakuuta 2020
                        
                        
                            
                        
                        
                           1. marraskuuta 2020–31. joulukuuta 2020
                        
                        
                            
                        
                        
                            
                        
                        
                           Analyyttinen TAC
                        
                     
                           Tanska
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           Asetuksen (EY) N:o 847/96 3 artiklaa ei sovelleta.
                        
                     
                           Saksa
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           Asetuksen (EY) N:o 847/96 4 artiklaa ei sovelleta.
                        
                     
                           Alankomaat
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Unioni
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norja
                        
                        
                           14 500 
                        
                        
                           
                               ((****))
                           
                        
                        
                           p.m.
                        
                        
                            
                        
                        
                            
                        
                        
                            
                        
                     
                           Färsaaret
                        
                        
                           5 000 
                        
                        
                           
                               ((*****))
                           
                        
                        
                           p.m.
                        
                        
                            
                        
                        
                            
                        
                        
                            
                        
                     
                           Tanska
                        
                        
                           Ei merkitystä
                        
                        
                            
                        
                        
                           Ei merkitystä
                        
                        
                            
                        
                        
                            
                        
                        
                            
                        
                     
            
               ((*))  Kiintiöstä saa olla koljan ja valkoturskan sivusaaliita enintään 5 prosenttia (OT2/*2A3A4). Koljan ja valkoturskan sivusaaliit, jotka luetaan kiintiöön tämän säännöksen nojalla, ja niiden lajien sivusaaliit, jotka luetaan kiintiöön asetuksen (EU) N:o 1380/2013 15 artiklan 8 kohdan nojalla, saavat yhteenlaskettuna olla enintään 9 prosenttia kiintiöstä.
            
               ((**))  Kiintiöön saa pyytää ainoastaan ICES-alueilla 2a, 3a ja 4 sijaitsevilla unionin vesillä.
            
               ((***))  Unionin kiintiöön saa pyytää vain 1. marraskuuta 2019 ja 31. lokakuuta 2020 välisenä aikana.
            
               ((****))  Käytettävä lajittelulaitetta.
            
               ((*****))  Käytettävä lajittelulaitetta. Mukaan lukien enintään 15 prosenttia tahattomia sivusaaliita (NOP/*2A3A4), jotka luetaan tähän kiintiöön.
            
               ((******))  Unionin kiintiöön saa pyytää 1. marraskuuta 2020 ja 31. joulukuuta 2020 välisenä aikana.”